INTROOrCTION. XXXVIl 



Qui baigne d'Hélicon les vergers et le mont. 

 Tout seul vous porteriez les lauriers sur le front 

 Vn second Roy FRANÇOIS : de la viendrait ma gloire. 

 Estre vaincu d'un Roy, c'est gaigner la victoire. 



ELEGIE DE RONSARD 



Sur le livre de la chasse du feu roy Charles IX, recueilly 

 et ramassé par la diligence de Monsieur de Villeroy. 



Soit que ce livre icy ne vive qu'un Printemps, 

 Soit qu'il force la Parqua et vive plus long temps, 

 Par maint siècle endurcy contre la faux dentée 

 Des ans, dont toute chose à la fin est domtée , 

 Jamais on ne pourrait [sans jetter larmes d'oeil] 

 Le lire en le voyant ainsi vestu de deuil, 

 Non comme un orphelin qui a perdu son père, 

 Mais comme un avorton, à qui la main contraire 

 De Lucine a tranché le fil sans avoir sceu 

 Ny cognoistre ny voir celuy qui l'a conçeu. 



Tel enfant et ce livre ont pareille naissance, 

 Qui n'eurent de leur père oncques la cognoissance. 

 Toutefois un chacun en contemplant le traict 

 De son corps imparfaict, voit bien qu'il est extraict 

 De Royale lignée et de haut parentage, 

 Rapportant de sa race au front le tesmoignage. 



Or son père ne fut de ceux qui par les champs 

 Renversent les sillons de leurs contres trenchans, 

 Ny de ceux qui cardans la troupe camusette 



d 



